Nordjyllands Trafikselskab, DSB og Arriva har besluttet at give os nordjyder en ekstra stor julegave. I december bliver det gratis at køre med den kollektive trafik - dog kun på udvalgte steder

Det er toget mellem Skørping og Lindholm, som bliver helt gratis. Det samme gør Ekspresbus 60 i hele julemåneden. Det er dog ikke kun passagerer på de strækninger, som kan glæde sig over pakken. På alle adventssøndage bliver al kørsel med bus og tog i hele Nordjylland gratis. Grunden til at DSB, Arriva og Nordjyllands Trafikselskab har valgt at gøre det gratis i denne periode skyldes svigtende passagertal. Derfor håber man på at genvinde noget af det tabte ved at lokke nye kunder til.